За шепа долари
„За шепа долари“ () е западногерманско-италиано-испански игрален филм, уестърн на италианския кинорежисьор Серджо Леоне, заснет през 1964 г.

Сюжетът, заимстван от филма на Акира Куросава „Телохранител“ („用心棒“, 1961), разказва за циничен стрелец, който пристига в градче, контролирано от две враждуващи престъпни банди, и, възползвайки се умело от противопоставянето между тях, успява да ги ликвидира. Главните роли се изпълняват от Клинт Истууд, Джан Мария Волонте, Хосе Калво, Мариане Кох. Музиката е на Енио Мориконе.

„За шепа долари“ е първият филм от трилогията включваща филмите „За няколко долара повече“ (1966) и „Добрият, лошият и злият“ (1966).

Източници

Външни препратки 
 
 
 „За шепа долари“ в Rotten Tomatoes

Филми на Серджо Леоне
Филми от 1964 година
Италиански уестърни
Испански приключенски филми
Германски приключенски филми